|  |  |  |  |  |
| --- | --- | --- | --- | --- |
|  |  |  |  |  |
| Varhaiskasvatusyksikkö / toimipistePäiväkoti Kylätie | Toimintakausi2019-2020 |
| Osoite Kylätie 5, 00 320 Hki |
| Puhelin      | Sähköpostiosoitepk.kylatie@hel.fi |
| Päivämäärä jolloin esiopetuksen toimintasuunnitelma on käsitelty ja hyväksytty30.10.2019 | Päiväkodin johtajan allekirjoitus ja nimenselvennys Reija Ahola |

|  |
| --- |
| **Oppimisympäristön ja pedagogisen toiminnan kuvaus**  (ryhmät, esiopetuksessa olevien lasten määrä, tilat, pedagogiset tai toiminnalliset ratkaisut ja painotukset)Koko Kylätiellä on 30 esiopetusikäistä lasta, joista Vitsiverstaan esiopetusryhmässä on kiinteästi 27 lasta. Kylätiellä toteutetaan esiopetusta kahdessa ryhmässä, Vitsiverstaassa ja Riimirannassa. Vitsiverstaan esiopetusikäiset on jaettu kahteen ryhmään, joista toisessa on 14 (Hymy-delfiinit) ja toisessa 13 lasta (Pandakoirat). Päiväkodissa toimivan erityisryhmän, Riimirannan, esiopetusikäisistä lapsista kolme on osittain integroituna Vitsiverstaan toimintaan. Koko Kylätien päiväkodin esiopetuksen toiminta-aika on 9-13:00. Aloitamme päivän klo 9:00 ryhmien omilla aamupiireillä, jossa keskustelemme lapsia kiinnostavista asioista, ajankulusta ja esiopetuksen eri sisällöistä. Aamupiireissä vuorottelevat aloillaan olo ja toiminnallinen osuus, jolloin lapset oppivat kokonaisvaltaisesti ja keskittyminen toimintaan on helpompaa. Vitsiverstaan esiopetus:Vuorottelemme tilojen käyttöä niin, että vuoroviikoin toinen ryhmä ulkoilee aamupäivällä enemmän. Näin mahdollistamme myös pidempien projektien työstämisen sisätiloissa viikon kerrallaan. Kokoonnumme kaikki yhdessä päiväpiiriin ja lounaalle päivittäin klo 11:15, jonka jälkeen siirrymme satuhetkelle. Satuhetken jälkeen jatketaan keskenjäänyttä toimintaa ja leikkejä. Toisinaan iltapäivisin molempien ryhmien lapset leikkivät keskenään ja toisinaan lapset jaetaan toimintoihin omien ryhmien kesken. Riimirannan esiopetus:Riimirannan esikoululaiset ovat integroituneena lähes päivittäin Hymy-delfiinien ryhmän kanssa: lapset osallistuvat kaikkeen esiopetuksen toimintaan, mutta se toteutetaan yksilöllisesti kunkin lapset erityistarpeet huomioiden. Riimirannan lapsillla on esiopetuksen erityinen tuki käytössä, jolloin tarkemmat pedagogiset menetelmät ja oppimisympäristöön liittyvät seikat on kirjattu Hojks:iin. Esiopetuksen toteutuksessa tärkeää on mm. riittävä aikuisen tuki, pienryhmätoiminta, osallisuuden mahdollistaminen, kuvien käyttö. Oppimisympäristö on sama kuin muilla esiopetusikäisillä, mutta toisinaan käytämme myös Riimirannan omia ryhmätiloja.Esikoululaisilla on käytössään päiväkodin sali sekä yläkerran käytävä. Ne ovat ryhmän omat tilat. Lisäksi on käytössä päiväkodin piha, lähikentät, leikkipuistot ja lähimetsä. Esiopetusryhmät jakavat toimintaympäristöjä ulkona ja sisällä niin, että kaikilla on tilaa, aikaa ja rauhaa leikkiin ja toimintaan. Tämä mahdollistaa myös pienryhmätoiminnan.Toiminnassa painottuu liikunta, toiminnallinen oppiminen ja projektityöskentely. Hyödynnämme säännöllisesti kaikkia edellä mainittuja ulkotiloja ja teemme retkiä lasten kiinnostuksen kohteista nouseviin kohteisiin. |
| **Laaja-alainen osaaminen** (mitä toimipistekohtaisia asioita ja toteuttamisen tapoja, miten lapset osallistuvat ja vaikuttavat toiminnan ja oppimisympäristön suunnitteluun?)Helsingin esiopetuksen opetussuunnitelmassa laaja-alainen osaaminen koostuu lapsille opetettavista tiedoista, taidoista, arvoista ja asenteista sekä niiden soveltamisesta.Jaamme lapsia eri kokoisiin ryhmiin, joissa harjoittelemme niin vuorovaikutustaitoja kuin muita laaja-alaisen oppimisen piiriin kuuluvia asioita. Pari- ja pienryhmätyöskentely on olennainen menetelmä Kylätien esiopetuksessa. Harjoittelemme arjen eri tilanteissa keskustelutaitoja ja kannustamme lapsia kyselemiseen ja toisten kuunteluun. Sosiaalisten taitojen opettaminen on olennaista myös kiusaamisen ehkäisemisessä. Moniaistisia työtapoja käyttämällä tuemme lasten itsesäätely- ja toiminnanohjauksen taitojen kehittymistä muiden taitojen ohessa. Aikuisten malli on olennainen siinä, miten lapset oppivat puhumaan toisilleen ja käyttäytymään toivotulla tavalla.Tuemme lapsia omien mielipiteiden ilmaisuun, ja liittämällä toiminta lapsille mielekkäisiin teemoihin ja projekteihin varmistamme lasten motivoitumisen ja sitoutumisen toimintaan. Lapsia havainnoidaan, haastatellaan, kuvataan ja lapset kuvaavat, piirtävät ja kertovat spontaanisti omista mielenkiinnon kohteistaan, minkä pohjalta toimintaa suunnitellaan ja toteutetaan. Toiminnan suunnittelussa jätetään aina tilaa myös lapsilta lähteville ajatuksille ja toimintaa voidaan muokata joustavasti.Kylätien esiopetuksessa ei ole käytössä valmiita oppimateriaaleja. Aikuiset havainnoivat lapsiryhmän mielenkiinnon kohteita ja suunnittelevat lasten kanssa toimintaa siten, että vuoden aikana tulee käsiteltyä kaikki laaja-alaisen osaamisen osa-alueet (ajattelu ja oppiminen; kulttuurinen osaaminen, vuorovaikutus ja ilmaisu; itsestä huolehtiminen ja arjen taidot; monilukutaito; tieto- ja viestintäteknologinen osaaminen; osallistuminen ja vaikuttaminen). Harjoittelemme arjen taitoja ja itsestä huolehtimisen taitoja esimerkiksi ruokailu- ja siirtymätilanteissa. Tarkoituksena on harjoitella oman toiminnan ohjausta, tavaroista huolehtimista ja itsesäätelytaitoja. Aikuinen mallintaa toimintaa ja kannustaa lapsia myös auttamaan toisiaan.Koko esiopetusvuoden tavoitteena on liikkua ohjatusti ulkona useasti viikossa. Ohjatussa toiminnassa opetellaan uusia liikuntaleikkejä ja lapset saavat myös ehdottaa mielileikkejä. Tavoitteena on opetella ja oppia asioita toiminnallisesti ja eri tavoin liikkumalla. |
| **Oppimiskokonaisuudet, teemat, projektit**Työskentelemme lasten ja aikuisten ideoinnista lähtevien projektien tai teemojen parissa. Projektit voivat kestää päivistä viikkoihin ja ne rakentuvat sille tiedolle mitä lapset jo asiasta tietävät ja millaisia aikaisempia kokemuksia heillä on. Motivaatio lähtee lapsista itsestään, ja siten eri lasten kohdalla osallistuminen voi vaihdella. Oppimisen ja työskentelyn ilon säilyttäminen on tärkeää.Oppimaan opimme siten, että toiminnasta rakennetaan oppimiskokonaisuuksia. Asioita ja aiheita tarkastellaan samanaikaisesti eri sisältöjen näkökulmasta (syksyinen metsäretki voi olla vaikka matematiikkaa, musiikkia ja liikuntaa).Lähestymme erilaisia teemoja ja projekteja avoimin mielin ja lasten ajatuksia sekä toiveita kuuntelemalla ja työstämällä monin eri tavoin. Ihmetellään asioita yhdessä, keskustellaan, tutkitaan ja kokeillaan.Pyrimme siihen, että lapsi saa ajatuksia ja kokemuksia yhteisistä keskusteluista ja yhteisestä tekemisestä, esim. digikameran sekä tabletin käytöstä. Jokainen lapsi saa toteuttaa itseään ja valita itselleen tärkeitä ”kuvakulmia”. Lasten projektit tehdään näkyväksi heille itselleen, ryhmälle ja vanhemmille.Tänä syksynä valitsimme molempien ryhmien yhteiseksi teemaksi Avaruuden ja sen eri ilmiöt. Avaruusteema herätti paljon keskustelua ja ihmettelyä, ja se tuntui todella kiinnostavalta aiheelta lasten mielestä. Planeetat ja tähdet ovat erityisen kiinnostavia. Seuraavat menetelmät näkyvät toiminnassamme syksyn aikana: -kirjat, sadut, lehdet-sadutus pienryhmissä -tabletti: oppimispelit, tiedon hankinta, kuvaaminen, animaatioiden tekeminen- Metsäretket joka viikko. - Talvella metsäretkien tilalla toisinaan talviliikuntaa säiden mukaan. - Koko talon yhteiset laulutuokiot kerran kuussa perjantaisin.- Retket lasten liikennekaupunkiin.- Muut teemaan ja oppimiskokonaisuuksiin liittyvät retket, esim. animaatiot, elokuvat, erilaiset ohjatut museovierailut, kirjastokäynnit, retkeily lähiympäristöön sekä Helsingin keskustaan |
| **Toiminnan dokumentointi ja arviointi** Vitsiverstaan toimintaa ja ryhmien työstettäviä projekteja arvoidaan ja niistä keskustellaan tiimissä. Projekteja dokumentoidaan piirroksin, sadutuksen keinoin sekä valokuvaamalla ja videoimalla. Lapset harjoittelevat arvioimaan oman projektinsa eri vaiheita ja antamaan toisilleen vertaispalautetta.Tänä vuonna otetaan käyttöön molemmille ryhmille sähköinen portfolio, jota opettelemme käyttämään. Tarkoitus on, että lapset ja heidän huoltajansa näkevät myös, mitä sinne laitetaan ja sitä arvioidaan yhdessä.Lisäksi olemme ottaneet tänä vuonna käyttöön Vitsiverstaan yhteisen whatsupp-ryhmän, jonne dokumentoidaan ryhmien toimintaa kuvin ja tekstein. Riimirannan toimintaa ja valittuja menetelmiä arvioidaan tiimissä yhdessä sovitun ajan jälkeen. Olemme valmiita muuttamaan toimintaa, jos se ei tuota toivottua lopputulosta. Dokumentoimme toimintaa valokuvin, piirroksin, kirjoittamalla ja lasten omien kalentereiden avulla. Esiopetusryhmän aikuiset arvioivat toimintaa säännöllisesti keskustelemalla, ja muutosehdotukset kirjataan ylös. Lapset harjoittelevat toiminnan arviointia mm. hymynaamoilla, peukuilla ja pohtimalla, miten tilanteessa tulisi jatkossa toimia. Lasten kalentereista selviää päivittäiset puuhat ja keskusteluja viikon toiminnasta. Vihkoon kirjaamme pidempiä kertomuksia ja projektien edistymistä. Toiminnan arvioinnissa hyödynnämme myös Hojks- keskusteluja ja niissä asetettuja tavoitteita. |
| **Huoltajien osallisuus** Huoltajia kuullaan päivittäin haku- ja tuontitilanteissa. Eskareiden omassa vanhempainillassa vanhemmat saavat kertoa näkemyksiään ja toiveitaan esiopetussuunnitelmaan sekä sen tavoitteisiin ja sisältöalueisiin liittyen..Talon yhteisessä vanhempaintilaisuudessa huoltajat saavat kommentoida uutta yksikön toimintasuunnitelmaa.Syksyisin ja keväisin käydään Leops-keskustelut/Hojks-keskustelut perheiden kanssa sekä lisäksi tarvittaessa. |
| **Yhteisöllinen oppilashuolto** (opetusryhmien hyvinvointi, kiusaamisen ehkäisy, sukupuolten tasa-arvo)Lapsia havainnoidaan erilaisissa tilanteissa ja aikuiset osallistuvat lasten leikkeihin, jolloin saadaan selville lasten kiinnostuksen kohteita, vahvuuksia ja tuen tarpeita. LEOPS-keskustelut, kuten myös haastattelut ja keskustelut lasten kanssa sekä esim. sadutus, antavat meille paljon arvokasta tietoa lapsen ajatusmaailmasta.Lasten kanssa yhdessä pohditaan, miten kaverille puhutaan ja toimitaan niin, että kaikilla on esikoulussa hyvä olla. Mietimme, millainen on hyvä kaveri ja luomme ryhmään säännöt, kuinka yhdessä toimitaan. Ryhmäytymiseen ja itsesäätelytaitojen harjoitteluun käytetään paljon aikaa läpi vuoden kiusaamisen ehkäisemiseksi. Opetetaan lapsille erityisesti ryhmässä toimimisen taitoja ja autetaan saamaan huomiota hyväksyttävällä tavalla. Lapset saavat positiivista palautetta toiminnastaan ja ei-toivottu käytös pyritään jättämään huomiotta aina kun mahdollista. Lapset saavat tehdä leikkisuunnitelmia ja valita useimmiten leikkikavereitaan. Toisinaan aikuinen jakaa lapsia erilaisiin leikkiryhmiin. Ketään ei jätetä leikkien ulkopuolelle. Aikuinen havainnoi lasten välisiä suhteita ja antaa mallin leikkiin liittymisestä ja tarvittaessa kannattelee leikkiä. Ristiriitatilanteet selvitetään kaikkia osapuolia kuuntelemalla ja pohtimalla, mitä tapahtui sekä miten toimitaan seuraavalla kerralla. Anteeksi pyytäminen ja anteeksi antaminen on tärkeää. Aikuinen voi toimia apuna anteeksi pyytämisen sanoittamisessa. Tarpeen mukaan apuna käytetään kuvia tai nopean piirtämisen menetelmää. Lapsia rohkaistaan kertomaan mieltä painavista asioista ja yhdessä mietitään sopivia ratkaisuja erilaisiin pulmiin esim. nukketeatterin avulla.Yhdenvertaisuuden ja sukupuolten välisen tasa-arvon toteutumista tuetaan kaikissa arjen tilanteissa. Tarjoamme kaikille lapsille mahdollisuuden kaikenlaisiin leikkeihin ja itsensä toteuttamiseen riippumatta sukupuolesta tai kulttuuritaustasta. Keskustelemme lasten kanssa tasa-arvoon liittyvistä asioista ja kannustamme lapsia perustelemaan mielipiteitään. Keskustelemme myös henkilöstön kesken näistä asioista. |
| **Eri kieli- ja kultturitaustaisten lasten suomi toisena kielenä opetuksen järjestelyt ja äidinkielen tuki**Oppimisympäristöä arvioimalla ja rikastuttamalla tuemme esimerkiksi sanaston kehittymistä. Tuemme lasten kielen kehitystä esimerkiksi pienryhmätoiminnan ja yksilöllisen tuen avulla. Käytämme kuvia, kirjoja, materiaaleja ja välineitä sanojen, lauseiden ja käsitteiden tukena. Lasten S2-suunnitelmat kirjataan Leopsiin tai Hojksiin.      |
| **Perusopetukseen valmistavan opetuksen järjestelyt esiopetuksessa**Tänä vuonna meillä ei ole lapsia valmistavassa esiopetuksessa. |
| **Yleistä, tehostettua ja erityistä tukea saavien lasten esiopetuksen järjestelyt** Huoltajille kerrotaan poikkeavaan koulun aloitukseen liittyvistä asioista ja kuulemismenettelyistä.* yksilölliset tehostetun ja erityisen tuen suunnitelmat kirjataan lapsikohtaisiin suunnitelmiin.
* moniammatilliseen arviointikeskusteluun osallistuvat päiväkodin johtaja, varhaiskasvatuksen opettaja, kiertävä varhaiskasvatuksen erityisopettaja sekä tarvittaessa suomi toisena kielenä –opettaja, neuvolan terveydenhoitaja tai muu asiantuntija

      |
| **Moniammatillinen arviontikeskustelu** (keskusteluun osallistuvat päiväkodin johtaja, varhaiskasvatuksen opettaja, kiertävä varhaiskasvatuksen erityisopettaja ja tarvittaessa suomi toisena kielenä -opettaja, neuvolan  terveydenhoitaja tai muu asiantuntija)      | Keskustelun päivämäärä      |
| **Esiopetuksen ja perusopetuksen välinen yhteistyö** (Yhdessä oppimisen suunnitelma)Liite | Suunnitelman päivämäärä      |
| **Koululaisten aamu- ja iltapäivätoiminta ja muut yhteistyötahot**       |
|  |